যূথিকা : না, এটা জ্ঞানবাবুর বাড়িতে। তখন আমি গ্রামোফোন কোম্পানিতে ঢুকিনি। আমি তখন শিখছি সবে। আমি জ্ঞানবাবুর কাছে শিখেছি, ভীষ্মদেবের কাছে তখনও যেতে পারিনি – ওনার কাছে শিখেছি, কমল দাশগুপ্ত – ওনার কাছে শিখেছি। আমার রেকর্ডের প্রায় সমস্ত সুর কমল দাশগুপ্তের। কাওয়ালি, মেড্রাসি গান, তামিল, উর্দু এসমস্ত – হিন্দি, ভজন – সব ওনার সুর, উনি এতো সুন্দর সুর দিতেন যে, আমি আর অন্য কোনো ট্রেনারের কাছে যাইনি, ওনার কাছে ছাড়া।